Pemkab Buléléng ring warsa 2017 sané jagi rauh pacang nincapang jalan nonstatus ring pedésaan menados jalan kabupatén. Indik punika kebaosang Bupati Buléléng Putu Agus Suradnyana (PAS) wau-wau puniki. Penincapan status jalan punika mabuat pisan mangda kabupatén medué kawenangan antuk mamiara utawi nanganin. Jalan-jalan ring pedésaan sanget penting kabecikang antuk prasida ngelancarang pemasaran produksi pertanian masyarakat pedésaan. Dané ngaptiang ring makudang galah kapungkur margi lianan sané durung kegarap prasida kapuputang segelisnyané. Anggannyané taler ngelaksanayang lobi wantuan ke pamerintah pusat, anggén ngawewehin prabéa tambahan. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Anggara, 11 Oktober 2016.
Direksen, Jl.Teratai Singaraja
Indik puniki wantah pangerencana becik pisan saking pamerintah kabupatén. Lianan ring nincapang status jalan wau-wau puniki taler pamerintah sampun nyayagang program layanan ambulan emergéncy. Samian punika pacang mawiguna pisan ring penincapan kualitas idup masyarakat mawinan patut kasokong samian komponén, lan puniki sampun PAS pisan.
Nengah Sudiasa, Tangguwisia
Nyanggra becik pisan antuk nincapang jalan nonstatus punika. Riantukan ring pedésaan yukti kantun akéh pisan jalan tan karuan status. Yéning mangkin sampun katincapang statusnyané dados jalan kabupatén punika pacang jelas lan tan ngawinang saling kadén ring tengahing masyarakat, utamané mepaiketan sareng indik pemiaraan jalan inucap.
Aji Bima, Banjar
Bunda Purnika, Banjar Santal
Tiang merasa gargita pisan antuk pangerencana saking bapak Bupati Buléléng mepaiketan sareng jalan nonstatus ring pedésaan. Rasayang titiang wau mangkin wénten bupati sané nguratiang jalan nonstatus lan katincapang. Dadosnyané masyarakat pedésaan lewih dangan bebannyané, ngiring sokong sareng samian.
Putu Mahardipa, Pemaron
Wantah pemineh becik pisan saking pemkab Buleleng pemekas dane Bupati PAS. Janten masyarakat ring pedesaan pacang ngerasayang banget penincapan nonstatus jalan inucap. Indik puniki pacang maius ring kelancaran pemasaran hasil-hasil pertanian. Lianan punika masyarakat tan merasa terbebani malih antuk penanganan jalan inucap. Mugi sida kanyelantarayang.(ama)
ban_Latn min_Latn ban_Latn zsm_Latn ban_Latn bjn_Latn bjn_Latn ban_Latn ban_Latn ban_Latn